**ОТЧЕТ ЗА ДЕЙНОСТТА НА**

**НЧ „ГОЦЕ ДЕЛЧЕВ1927г.” ЗА**

**2023 г.**

1. **1 януари** 160 години от рождението на писателя Алеко

Константинов – група членове от Клуба на Културните дейци към читалището се срещнахме пред паметника на големия български интелектуалец в София на бул. Витоша, поднесохме цветя и си честитихме новата година.

1. **5 януари** По случай 90 годишнината отрождението на

световния писател и мъдрец Умберто Еко, размножихме есето на неговия преводач, Стефан Тафров и го сложихме в библиотеката.

1. **6 януари** Богоявление и 175 г. от рождението на поета Христо

Ботев. Оформяне на кът в библиотеката с фотографии и творби на поета –революционер.

1. **7 януари** 145 години от освобождението на София – Концерт

в салона на Читалището с оркестър „Брависимо“. И Ивановците да почерпят!

1. **21 януари** Сбирка на литературния салон. Разговор с Евгения

Гешева, във връзка с новоизлязлата й книга „Една силна мъжка прегръдка“.

**6. 4 февруари –** Тържествен концерт по повод рождението на патрона на нашето читалище Гоце Делчев 151 г. Румен Леонидов и Евгения Гешева поздравиха присъстващите и разказаха за подвига на големия български патриот от македонски произход. Имаше голям концерт в салона на читалището с оркестър „Брависимо“, Вили и Красимир Гюлмезови, Соня Тодорова Алекс и още много звезди от естрадния ни подиум.

**7. 19 февруари**  150 години от обесването на Левски – Голяма група членове на Читалището поднесохме венец и цветя пред паметника на Васил Левски

**8. 26 февруари** – Сирни заговезни Постоянна изява под надслов: „Да възкресиш българските традиции“ – празник в салона на Читалището – маски, комкане с варени яйца и халва.

1. **1 март –** Празник на денят на почитателите на книгата – По традиция всеки читател в библиотеката бе дарен с мартеница и книга.
2. **3 март –** Клуб „Македония“ - среща на наши членове. Групово посетихме паметника на загиналите опълченци за свободата на България. Поднесохме цветя.

**11. 6** **март -** Традиционен шахматен турнир под надслов: “Свобода и победа“ Организира шахматният клуб към НЧ“Гоце Делчев“, с треньор Боряна Строкова между децата от шахклуба.

**12. 10 март - „**Микрофонът е ваш“ - сбирка на клуб „Весели сърца“ по случай 8 март Международният ден на жената

1. **21 март** – Международен ден на поезията – Поетично-музикална среща на Литературният салон към читалището с децата от клубовете по поезия от всички общински и държавни училищата в район Илинден. Кметът Иван Божилов поздрави и награди около 30 деца с грамоти и книги. Известни писатели, членове на нашия клуб, като: Румен Леонидов, Надежда Захариева и Евгения Гешева разговаряха с децата и също ги дариха с книгите си с автограф.
2. **8 април -** Честване на Лазаровден - Концерт с участието на оркестър „Брависимо“ и Клуб „Весели сърца“
3. **20 април -** Сбирка на Клуб „Македония“. Във връзка с инициативата на Манол Пейков за закупуване къщата на Димитър Талев в Прилеп за къща музей на големия български писател, членове на клуба се събрахме и подкрепихме инициативата.
4. **24 април** Клуб „Македония“, Клубът на Културните дейци, заедно с Арменския културен дом. Почетохме годишнината от Арменския геноцид, заедно с представители от клуб „Ереван“. Прочетохме стихотворението „Арменци” от Яворов.
5. **5 май „**Гоцеви тържества“ Във връзка с годишнината от гибелта на воеводата Гоце Делчев /4 май/, патрон на читалището. Клуб „Македония” се включихме в мероприятието на ВМРО. Съвместна инициатива.
6. **6 май Гергьовден**  Група читалищни членове посетихме паметника на Незнайния войн и поднесохме цветя. Малък концерт в Читалището. Рецитал на стихове за българските войни, четене на спомени за победите при Булаир и Червената скала и др.
7. **17 май** Сбирка на Литературния салон към читалището. Честване на поета и публициста Румен Леонидов във връзка със 70 годишнината му. Обсъждане на новоизлезлите му книги: „С върха на езика“ и „И огънят си спомни за искрата“, ново издание.
8. **22 май** Петя Караиванова**,** гордостта на нашия Шахклуб заслужи купата - вицешампион за девойки на Европейското училищно индивидуално първенство по шахмат в Дуръс, Албания. Държавен шампион по блиц за девойки.
9. **24 май Ден на Славянската писменост и култура** . Сбирка на клуба на културните дейци в почит към Кирил и Методиевото дело. В салона на читалището се събрахме писатели и почитатели на книгата и обсъдихме новоизлязлото издание на проф. Кирил Топалов със спомени и есета. На срещата беше поканен и професорът по стара и възрожденска българска литература, Кирил Топалов, който бе възпрепятстван и не успя да дойде, но ни поздрави.

**22. 29 май** Традиционен шахматен турнир, който завърши с томбола и почерпка, организирано от шахматния клуб към „НЧ Гоце Делчев“, с треньор Боряна Строкова, посветен на Международния ден на детето - 1 юни.

**23. 2 юни** Ден наБотев и загиналите за свободатана България.

Сбирка на Клуба на Културните дейци към читалището.

Разговор за стиховете и делото на големия поет.

**24. 5 юни „Св. Дух“ ”** Панахида в памет на загиналите

за свободата на България. Организатор клуб „Македония“ в

църквата „ Св.Троица“.

**25. 19-20 юни** Участие и съорганизатори в Младежки фестивал

„Приятелството – смисъл и спасение“, както и в международния ученически литературен конкурс : Който спаси един човешки живот , спасява цяла вселена“ Традиционно участие на нашето читалище в инициативата на АЛЕФ под патронажа на вицепрезидента Илиана Йотова. Участие в организацията и в журито на конкурса.

**26. 21 юни** 110 години от изгарянето на град Кукуш – Сбирка на клуб Македония. По повод трагичното събитие в салона на читалището се събраха наследници на бежанци от Кукуш, които разказаха много семейни истории. Вечерта завърши с концерт, оркестър „Брависимо“, Алекс и др.

**27. 24 юни** – Еньов ден и Празник на Пророка Йоан Кръстител.

Сбирка на Литературния салон с Румен Леонидов по повод

предстоящата му книга „Премълчаният Месия“, за Йоан

Кръстител.

**28. 20 юли - Илинден** Във връзка с годишнината от

Илинденското въстание 20 юли на тема: „Традиция и памет“

в салона на читалището организирахме концерт с участието на

оркестър „Брависимо“. Имаше богата програма и

щедра почерпка.

**29. 29 юли** Среща с представите от АЛЕФ Център за

еврейско-българско разбирателство, наши партньори. Бяха им

подарени книги на иврит и с историческа тематика, много стари

издания.

**30. 17 септември** Красива София – Традиционно честване Денят

на София – Премиера на книгата „Скритата София“, среща

разговор с автора, журналиста Георги Момчилов Попов.

Авторът разказа как е създал, подредил и описал този

изключителен албум за столицата ни.

**31. 22 септември –** Ден на Независимостта, инициатива на Клуб Македония – Среща разговор с писателя историк Иван Николов по повод премиерната му книга „Превъплъщенията на Югокомунизма“

**32. 1. октомври** Ден на поезията, музиката и възрастните хора. Голям празничен концерт, организиран от НЧ“Гоце Делчев“ на лятната естрадата в градинката при църквата „Св.Троица“. Организирахме честване на нашите заслужили юбиляри. Участваха много звезди, както и ансамбъл „Катаница“. За изключителни заслуги бяха наградени с плакети читалищните дейци: музикантите: Мая Нешкова, Кирил Икономов, Милица Божинова, Мими Николова, Георги Попеков, Зоран Ранчев, поетът и публицист Румен Леонидов, художниците: Вилиам Китанов и Димитър Митов-Комшин, както и ръководителката на школата по Шах към читалището за високи постижения в международни състезания. Тържеството завърши в салона на читалището с коктейл и раздаване на автографи. Поклон пред нашите творци за безкористната им и всеотдайна работа към читалището.

**33. 19 октомври** Шахтурнир, организиран със съдействието на общината, в рамките на Първи етап от състезанието: „Ученически игри -2023-2034 г“ и шахклубът към НЧ „Гоце Делчев“, с треньор Боряна Строкова. Тя бе и съдия в състезанието. Участваха ученици от всички училища в район „Илинден“. Отличените ученици бяха наградени с купи и грамоти.

**34. 1 ноември Ден на Народните Будители** Среща-разговор с Христос Хартомацидис, български писател, който живее в Гърция. Христос бе поканен по повод на новоизлязлата му книга с пиеси на български език. Лиля и Кошмарите на палача Самсон.

**35. 13 ноември** Сбирка на клуб „Весели сърца“ Микрофонът е ваш! Среща с певицата Лика Ешкенази, по повод автобиографичната й книга „Песента на Гугутките“ На срещата присъстваха нейни колеги от академията Мая Нешкова и Кирил Икономов. Певицата разказа вълнуващи моменти около отглеждането на своя син Иво със синдром на Даун. И трагичната му гибел.

**36. 22 декември -** Коледно тържество в салона на Читалището с оркестър „Брависимо“

**37. 26 декември -** Коледно-новогодишно детско парти, на което бяха раздадени подаръци и лакомства

**В Календара не са включени периодичните сбирки на трите клуба към Читалището:**

**Литературен салон -** премиери на книги и обсъждания с автори, членове или приятели на читалището.

**Клуб на Културните дейци -** чиито сбирки са всеки последен петък от месеца - срещи на известни личности, представители на културния елит на България, които живеят в ж.к. Св.Троица или са възпитаници на читалище

**Клуб Македония -** Редовни сбирки с известни представители на македонската диаспора, както и срещи с чужденци.

**Отчета изготви: Вивиана Асса, организатор и PR на „НЧ**

**Гоце Делчев–1927г.“**

**/……………………………./**

**Председател на Настоятелството: Евгения Гешева**

/………………………………. ./